NETFLIX-ALKUPERÄISSARJA
VANHAT LUUT
Täällä sitä ollaan Showstreet Palace Theaterissa Dollywoodissa.
Se vaatii Hollywood-glamouria. Tai pikemminkin tanssitytön glamouria.
Hollywood, Dollywood, se ja sama.
Kun vartuin täällä Great Smoky -vuorilla, meillä ei ollut varaa käydä teatterissa.
Kesti vuosia, ennen kuin saimme edes television.
Siksi aloin jo pikkutyttönä säveltää lauluja.
Ne kertoivat ihmisistä, joita olisin halunnut nähdä valkokankaalla.
Tuntui kuin olisin tehnyt omia elokuviani kitaran kanssa.
Kirjoitin myös todellisesta vuoristonaisesta, jonka nimi oli Bones.
Vuosia sitten tein hänestä laulun nimeltä "These Old Bones".
Hän asui yksin vuorilla ja kanniskeli pussissaan eläinten ja lintujen luita.
Luut puhuivat hänelle, kuten teenlehdet ennustajalle.
Hän näki asioita, joita muut eivät nähneet.
Hänellä oli näkemisen lahja.
Hän kertoi minullekin, että olen "voideltu".
En tiennyt, mitä se tarkoittaa, mutta hän sanoi,
että tekisin vielä suuria asioita -
ja että minulla on lahja, joka minun pitää jakaa maailman kanssa.
Otin sanat tosissani. Nöyrästi voin sanoa, että hän oli oikeassa.
Nyt palaan lähtöpisteeseen ja saan kertoa hänen tarinansa teille.
Kutsukaa siis perhe koolle ja nauttikaa "These Old Bonesin" tarinasta.
Nämä vanhat luut Tarinasi kertovat
GREAT SMOKY -VUORET 1944
Nämä vanhat luut Valehtele eivät
Nämä vanhat luut Varmasti kertovat
Mitä silmin nähdä et voi
Näitä vanhoja luita Ravistan ja helistän
Näitä vanhoja luita Nakkelen ja kieritän
Ja kun niiden asentoa tutkin Tiedän mitä tulevaisuus tuo
MOUNTAINSIDEN MAANRAKENNUS JA PUUTAVARA
- Pysy perässä, märkäkorva! - Anteeksi.
Ei täällä olla katsomassa nähtävyyksiä. Meillä on töitä.
Se nainen asui vuorilla
Kahdeksantoista kilometriä Oli sieltä kaupunkiin
Kanssaan kissa yksisilmä Nimeltänsä Wink
Sekä vuohipukki Ja pesukarhukoira sininen
PÄÄSY KIELLETTY
Haulit on ammuttu eukon puolelta. Hän taitaa olla tosissaan.
Aiotko kääntyä takaisin?
Kunhan panin merkille.
Ei hän edes tarvitse haulikkoa. Hän on noita.
Hänellä on pesukarhukoira, pari vuohta,
ja yksisilmäinen kissa, joka kyttää loihdittavia lapsia.
Olisin enemmän huolissani eukon noitakonsteista.
Mennään.
Noitanaiseksi häntä kutsuttiin
Jotkut hulluksi haukkuivat
Toiset profeetaksi kutsuivat
Silti kaikki katsomaan tulivat
Vau. Et juksannut.
En ole ikinä nähnyt noin isoa kurpitsaa.
Anteeksi.
- Tuosta tulee hieno kurpitsalyhty. - Niinpä.
Minä ja Buddy teemme likaisen työn. Vartioi sinä mökkiä.
No?
Pitäisikö minun myydä maani sille firmalle?
Nämä luut kertovat minulle,
että myyjille on luvassa kovat ajat.
Mutta minä en päätä tulevaisuudesta.
Yritän vain auttaa ihmisiä.
Mitä nyt, Blue?
Juoskaa!
Pois mailtani, senkin tuholaiset!
Muutoin nappaan teidät ja syön pyhäinmiestenpäivänä!
Tämä on ehkä poikkeuksellista,
mutta meillä taitaa olla täydellinen juristi hommaa varten.
Nainen syntyi ja varttui niillä main.
- "Nainen?" - Kuuntelehan.
Virginian oikeustieteellisen huippuja. Kunnianhimoinen, ahkera, fiksu.
Pärjää hyvin meillä.
- Enpä tiedä, Noah. - Siksi haluan, että tapaatte.
- Pyysitte, herra Heatherly. - Genevieve, tässä on Henry Sullivan.
Mountainsiden maanrakennus- ja puutavarayhtiön johtaja.
Ilo tavata. Arvostamme pitkäaikaisia asiakkaita.
- Päivää. - Olkaa hyvä ja istukaa.
Aion olla hyvin suorasukainen, neiti...
Carson.
Asianajajan tehtäviä ei voi verrata pommikoneiden kokoamiseen.
Pojat palaavat sodasta, joten ehkä odotamme...
Kaikella kunnioituksella: olen eri mieltä.
Vai niin.
Miksi niin?
Mountainside on käsittääkseni laajentumassa Rockdalen piirikuntaan.
Olen tutkinut papereita, ja odottaminen vain vaikeuttaisi maa-alueiden hankintaa.
Sitten tiedätte myös, että tämä vuoristolaisnainen,
joka pitää itseään ennustajana, on muodostunut esteeksi liiketoimillemme.
Bones. Jos odotatte, hän suostuttelee muutkin naapurit kieltäytymään kaupoista.
- Tunnetteko? - Olen kuullut hänestä.
Hän elää kotikaupunkini itäpuolella.
Haluaisimme sovitella asian, mutta harkitsemme jo siviilikannetta.
Ymmärrän.
Mutta kannattaa miettiä myös petosta.
Petosta?
- Puhutte ennustamisesta. - Juuri niin.
Jos voitamme siviilikanteen, häntä voidaan syyttää myös noituudesta.
Noituus on yhä rangaistavaa piirikunnassa. Se voisi kannustaa häntä sopimaan asian.
Ette siis pelkää palata kotikaupunkiinne hoitamaan asiaa.
Tunnen sikäläiset, herra Sullivan.
He eivät luota vieraisiin.
Mutta minä olen valmis, halukas ja ainutlaatuisen kyvykäs -
järjestämään asian teidän puolestanne.
Sen kuin sanotte vain.
Säästä vähän minullekin.
Meillä on ollut kova ikävä. Onpa sinulla kiva kampaus.
- Onko siitä niin kauan? - On. Kävisit useammin.
Sota on käynnissä, ja minulla on työni.
Saan tehdä kahden miehen työt pitääkseni puoleni.
- On niin kivaa, että tulit. - Vaikka siihen vaaditiin työasia.
Mistä siinä on kyse?
No...
Tiedättekö sen itäisillä vuorilla elävän naisen, Bonesin?
- Puhutko neiti Marysta? - Sama nainen.
Koulussa puhuttiin, että hän on noita.
Mitä hänestä?
Hän on kieltänyt naapureitaan myymästä maitaan asiakkaallemme.
Mitä sitten? Tämä on vapaa maa.
Se jarruttaa Mountainsiden laajentumissuunnitelmia.
Aion sopia asian. Se voisi piristää Danvillen taloutta.
Ehkä kaikki eivät halua muutosta.
En halua riidellä asiasta. Juttelen vain hänelle.
Pääsemme varmasti yhteisymmärrykseen.
Matkalaukkuni tuli.
Siinä on sininen nauha. Kiitos, isä.
Onpa kiva kun tulit.
Mennään, poika.
Mitä jos eukko ampuu?
Sitten suojaudumme.
Hän on tosi pelottava.
Ehkä noitakin. Enkä nyt valehtele, isä.
Olkoon vaikka kuusipäinen hirviö, sinä menet nyt pyytämään anteeksi.
Miehen pitää ottaa vastuu teoistaan. Liikettä nyt, poika.
Päivää, rouva.
Olen Landon Rayfield, ja tässä on poi...
Tässä on poikani Jonah.
Pahoittelen häiriötä, mutta pojalla on asiaa.
Anteeksi.
Rouva ei tainnut kuulla.
Olen pahoillani, rouva.
Että olin vahdissa. Minä en yrittänyt varastaa kurpitsaanne.
Maistuuko kurpitsapiiras?
Sisään vain. Käykää istumaan.
Katsotaan, mitä on jäljellä.
Kurpitsaa riitti piiraaseen, ja vielä jäikin.
Olkaa kuin kotonanne.
Täältä tulee.
No niin.
Tämän puukon minä sain Lester Selliltä.
Varoitin häntä, että halla tuhoaa sadon.
Niinpä niin.
Tämä on kätevä vehje.
Metsästättekö?
No en, hyvänen aika.
Mieluummin näen nälkää kuin tapan luojanluomia.
Entä kanat?
Ne ovat kanoja.
Oletko ampunut kanaa?
En minäkään.
Pitää vain lukea siunaukset, ennen kuin vääntää kanalta niskat nurin.
Silloin Luojalla ei ole mitään sitä vastaan.
Varokaa hauleja.
Arvostamme vieranvaraisuuttanne, rouva,
mutta meillä on käyntiimme syykin. Jonah haluaisi hyvittää tekonsa.
Antakaas kun tuumaan.
Eiköhän täältä löydy viikoksi askareita pojalle.
Tarvitsen uuden pääsy kielletty -kyltin.
Vanha ammuttiin seulaksi.
- Osaatko tekstata siististi? - Jos täytyy.
Täytyy.
Teit hyvin, kun toit pojan tänne.
Näytänkö minä mielestäsi noidalta?
Ette, rouva.
Sitten arvostaisin, jos kertoisit siitä muillekin koltiaisille.
Yritän vain auttaa ihmisiä.
Jonah kertoo varmasti.
Sen jälkeen, kun vanha Shelby kuoli,
kaupungissa on puhuttu, että tarvitsemme juristin.
Sinä voisit kelvata.
Mistä tiedätte?
Mennäänkö jo?
- Hetkinen, Jasper. - Jonah.
Kun lauantai koittaa, minulla on sinulle lista askareistasi.
Poika tulee. Kiitos, rouva.
Olen vielä uusi kaupungissa. Olisiko teillä vinkkejä minulle?
No, pidä huolta autostasi.
Olisi ihme, jos oikea eturengas kestää kolme päivää pidempään.
En minä näe siinä vikaa.
Mutta voisivat ne taas valmistaa autojakin eivätkä vain panssarivaunuja.
Tuntuu kuin olisin taas lukiossa.
- Miksette ole tehneet tästä työhuonetta? - Äiti ei anna minun koskea mihinkään.
Kuule, se Bonesin-juttu...
- Toivottavasti saat asian sovittua pian. - Kuulehan...
Et halua, että kaupunkilaistyttö palaa kotikyläänsä aiheuttamaan ongelmia.
- Ei... - Luota minuun.
En halua ärsyttää ketään. Tiedän, mitä teen.
Nämä vanhat luut Tarinasi kertovat
LUOKAN PRIIMUS GENEVIEVE CARSON
Nämä vanhat luut Valehtele eivät
NATHANIEL HAWTHORNE: TULIPUNAINEN KIRJAIN
Nämä vanhat luut Varmasti kertovat
Mitä silmin nähdä et voi
Näitä vanhoja luita Ravistan ja helistän
Näitä vanhoja luita Nakkelen ja kieritän
Ja kun niiden asentoa tutkin Tiedän mitä tulevaisuus tuo
Hei, Abby.
Genny, illallinen on melkein valmis.
Hetki vain, äiti. Tulen pian alakertaan.
Saksan 7. armeija, jonka oli määrä pidätellä maihinnousujoukkoja rannalla,
on kärsinyt suuria tappioita uudessa hyökkäyksessä.
Alka-Seltzer...
Päivää. Eihän teillä olisi tunkkia lainata?
Rengas puhkesi, ja omani on ties missä.
Ajoin varmaan naulaan.
Tämä ei ole minun autoni. Tässä ei ole edes takakonttia, enkä...
Hypätkää kyytiin. Vien teidät.
Mikä tuo teidät näille main?
- Liikeasiat. - Ai, mukavaa.
Bisnestä tällä puolen rataa kaivataankin.
Muutin tänne vasta kuukausi sitten.
Mitä vaimonne pitää seudusta?
Polio vei hänet reilu vuosi sitten.
Olen pahoillani.
Pojalle se on kai vaikeampaa.
Kiusasi jotain vuoristolaisnaista, jota piti noitana.
Puhutteko Bonesista?
Tunnetteko hänet?
Kaikki hänet tietävät. Olen juuri menossa tapaamaan häntä.
Ihanko totta?
Vierailimme siellä juuri pojan kanssa.
- Halusitteko kuulla tulevaisuutenne? - En varta vasten.
Tiedättekö, miten löydän sinne?
Kyllä vain.
Kaupungin jälkeen risteyksestä vasemmalle ja vuorta ylös.
- Haluatteko te kuulla tulevaisuutenne? - En varta vasten.
Voitte jättää minut rehukaupan eteen.
Pyydän työkavereita heittämään minut autolle.
REHUJA JA MAATALOUSTARVIKKEITA
Paljon kiitoksia.
Nähdään taas.
Kenties.
Älä välitä kengistä. Tule sisään vain.
Olen Genevieve Carson.
Tiedän. Kirjoitit sen kirjeen.
Genevieve...
Se on kaunis nimi.
Sopii sinulle.
- Kiitos, että otitte vastaan, neiti Shaw. - Sano Bones vain, kuten muutkin.
Olen pahoillani, että olen myöhässä.
Minulla ei ole kelloja.
Tuo keinutuoli kaipaa seuraa.
Otatko pujoteetä?
Se auttaa kaikkiin vaivoihin.
Kasvatan sitä itse.
Mielelläni, kiitos.
Kuules nyt, Blue. Blue!
Ulos siitä.
Olen pahoillani.
Minulla on kaikki valmiina.
- Nam. - Aikamoinen teekannu.
Sain sen newyorkilaiselta keikarilta.
Tuli tänne asti kysymään, mitä luut kertovat hänen liiketoimistaan.
Ihmisiä tulee kaikkialta.
Kuten kirjeessäni kerroin, haluaisimme ostaa tilanne.
Mountainside-yhtiö on kuitenkin enemmän huolissaan naapureistanne.
Siksi he palkkasivat asianajotoimistomme.
Kappas vain.
Naisjuristi.
Jopas jotakin.
Eikö vain, Wink?
Minusta tuntuu, että olemme molemmat ulkopuolisia.
Varohan, ettet polta kieltäsi.
Haluatko vähän hunajaa?
Kyllä, kiitos. Puhutaanpa nyt tilastanne.
Sinä se menet suoraan asiaan.
Mountainside on valmis ostamaan tilanne -
kaksi kertaa suuremmalla summalla kuin naapuritilat.
Ei vaikuta reilulta.
Sitä voi pitää palkkiona yhteistyöstänne.
Mikäli lakkautatte toiminnan.
Toisin sanoen lopetatte povaamisen.
Ymmärrättekö?
Olet sinä nätti.
Kuulet sitä kai kaiken aikaa, mutta sano minun sanoneen:
noilla silmillä muuttaisit miehen suolapatsaaksi.
Kiitos. Mutta ymmärrättekö, mitä ehdotan, neiti Shaw?
Ja nuo hiukset.
Häivähdys vaaleaa ihan vain kiusaksi. Voi herranen aika.
Mountainside haluaa, ettette kehota naapureitanne kieltäytymään maakaupoista.
Enhän minä ketään kehota. Luen vain luita. Luut ne puhuvat.
No, olipa kyse sitten luista, teistä, tai vanhasta Wink-kissasta,
teidän pitää lopettaa, sillä muuten Mountainside...
Mountainside on nimittäin valmis...
...nostamaan teitä vastaan siviilikanteen, jolla voi olla vakavat seuraukset.
Kärsitkö päänsärystä? Sellaisesta, kun valo...
- Neiti Shaw, olkaa kiltti. - Tuo tee auttaa siihen.
Kyllä sinä kärsit päänsärystä.
Tiedän, mitä yritätte.
Mutta kaikki kärsivät välillä päänsärystä.
Tätä menoa teillekin on luvassa päänsärkyjä.
Miten niin?
Jos juttu menee oikeuteen ja häviätte,
tila myydään vahingonkorvausten maksamiseksi.
Kaiken lisäksi teidät voidaan tuomita noituudesta,
koska niin sanotut ennustuksenne tulkitaan petokseksi.
En minä petkuta ketään.
Emme halua käydä oikeutta.
Mieluummin sopisimme asian tässä ja nyt. Toin paperit mukanani.
Neiti Shaw...
Älkää pakottako asiakastani toimiin, joita molemmat katuisimme.
En minä ole huolissani. Tiedän, että toimit oikein.
Enkö mitenkään saa teitä luopumaan toiminnastanne?
En voi kääntää selkääni ihmisille, jotka tarvitsevat apua.
Eihän se olisi oikein.
Ikävä kuulla. Olen aidosti pahoillani.
Mitä jos jätän paperit tutkittavaksenne? Jos sattuisitte vielä harkitsemaan.
Kovin ystävällistä, mutta minä olen päätökseni tehnyt.
Hyvä on.
Kiitos teestä.
Luoja...
Auta minua löytämään oikea polku.
Tiedät, että autat.
Kiitos taas.
Valo sattuu!
Oletko kunnossa, Genny? Huutosi kuului makuuhuoneeseen asti.
Migreeni taas, ei sen kummempaa. Se talttui jo.
- Kävitkö lääkärillä, kuten pyysin? - Kävin.
Kaikki hyvin. Osaan nyt hoitaa kohtauksia.
Enpä tiedä, kulta.
Se on tuo urasi. Minusta teet liikaa töitä.
Hyvää yötä, äiti.
Voit sulkea oven.
Hyvä on.
Hyvää yötä, kulta.
PÄÄSY KIEL
Pelkäätkö, että hymy halkaisee naamasi?
En, rouva.
Ottaisit rennommin, poika.
- Laulatko koskaan? - Kirkossa.
Taitaa olla enemmän muminaa kuin laulua.
Laulaminen voisi auttaa sinua pääsemään eroon vihasta, jota kannat.
Et tiedä, mitä sisälläni on.
Olenko muka väärässä?
Oli miten oli. En osaa laulaa.
Luoja pitää musiikista. Ei sen väliä, miltä laulusi kuulostaa.
Se on hyväksi sielulle.
Äiti lauloi kirkkokuorossa.
Niinkö?
Ei se auttanut häntä.
Katsotaanpa sitä kylttiäsi.
PÄÄSY KIELETY
No, jos muistan oikein,
kielletty-sanassa on kaksi t-kirjainta.
Pahus!
Häiritsit keskittymistäni! Joudunko nyt tekemään kaiken alusta?
Anna olla. Noin se on pelottavampi.
Ehkä se pelottaa pois useamman noidanmetsästäjän.
Tiedän, ettet ole noita, mutta miksi itse kutsut itseäsi?
No...
Tunnetko raamattusi?
Siinä kerrotaan vähän väliä profeetoista.
Yhdet kertovat siitä, mitä tuleman pitää, toiset siitä, mikä on ollut.
Meikäläinen on kuin profeetta.
Voitko opettaa minutkin profeetaksi?
Voisin, mutta siitä ei olisi hyötyä.
Näkeminen on Jumalan lahja. Vain harva meistä saa sen.
- Miksi? Saavatko vain täydelliset sen? - Hah! Taivas varjele, ei se niin ole.
Kaikki me olemme viallisia. Yhdet pahemmin kuin toiset.
Tulehan. Mennään ripustamaan tuo kylttisi.
Nyt kun olet saanut kyltin paikoilleen, lisätään vähän hauleja mausteeksi.
Ehostetaan sitä vielä vähän.
Hei, seriffi.
Mitä...
Sinun piti tulla vasta viikon päästä maanantaina.
Ikävä kyllä tuli asiaa, neiti Mary.
Eikö kielletty-sanassa ole kaksi t: tä?
Emmehän me sitä paljasta.
Mitä asiaa?
Tässä on valitus ja haaste, joka minun pitää toimittaa.
Mitä?
- Sinut haastetaan oikeuteen, neiti Mary. - Minkä vuoksi?
Mountainsiden porukka on nostanut sinua vastaan siviilikanteen.
Sen kun käännyt kannoillasi. Kerro, ettei minua kiinnosta.
Juttu ei toimi niin.
Siinä on. Olen virallisesti toimittanut haasteen.
Mitä helkuttia ihmisen pitäisi tehdä tällaiselle paperille?
Minä hankkisin asianajajan.
Isä on aika hyvä asianajaja.
En kaipaa isääsi enkä ketään muutakaan. Jos tapella haluavat, täältä pesee.
Sinuna kuuntelisin poikaa, Bones.
- Sovi asia ennen käräjiä. - Oletko kuuro, Billy Wade?
Minä en sovi yhtään mitään!
Ja ne saavat vielä katua, että sohaisivat tähän kalkkaronpesään.
Tiedän, että on turha kinata tästä kanssasi.
Nähdään viikon päästä maanantaina.
Juu.
Parempi on.
Olit fiksu, kun lähdit täältä. Mutta kyllä meillä on ikävä.
Ja minulla teitä.
Kuulitko jo?
Grace nai vanhan poikakaverisi Lymanin.
He saivat kaksoset. Mies haavoittui Ranskassa ja on nyt metsänvartijana.
Niinkö? Piten perhetilan kävi?
Isäsi piti ulosmitata Lymanin tila, kun lama iski.
Belle, lisää kahvia!
Kaadanko syliisi, Curtis? Etkö näe, että täällä muistellaan?
Juo sitä vettä! Miten isäsi voi? Vahtiiko hän yhä jokaista liikettäsi?
Vieläkin. Ei hän voi sille mitään. Siinä oli toinen syy lähteä täältä.
Kulta, miesten maailmassa pitää pärjätä keinolla millä hyvänsä.
Pitää pelata heidän säännöillään.
Belle, join jo veden.
Naama umpeen, Curtis! Minä tulen.
Kuten te asianajajat sanotte: puolustus lepää.
Siinä oli eräs rintamalta palaavista pojista.
Tässä tulee kappale, josta varmasti pidätte. Me ainakin pidämme.
Mitä ihmettä sinä täällä teet, Alex?
- Herra Sullivan lähetti minut avuksi. - Kaivamaan esiin lokaa vai?
En kaipaa sellaista apua. Tämä on pikkujuttu.
Herra Sullivanille ei.
Mountainsidella on suuret suunnitelmat, ja se Bonesin eukko -
on kuin mätä hammas firman hymyilevässä hammasrivistössä.
Jos todella haluat auttaa, palaa Washingtoniin ja kerro pomollesi,
että olen nostanut kanteen häiriönteosta ja petoksesta.
Eukolla ei ole edes asianajajaa. Juttu ratkeaa todennäköisesti eduksemme.
Vaikka hän hankkisikin juristin, tämä pelkäisi varmasti isoa oikeusjuttua -
ja suostuisi sopimukseen.
Kaikesta huolimatta uskon oikeusjärjestelmäämme.
Uskon puolueettomaan oikeuskäsittelyyn. Siksi voitan jutun lain kirjaimen mukaan.
En voita sitä rypemällä loassa sinunlaistesi kanssa.
Maistakaapas näitä, niin tulette paremmalle tuulelle.
Kiitos, Belle.
Belle. Onpa kaunis nimi.
Älä kuvittelekaan.
Et tiedä, mitä kuvittelen.
Erään asian tiedän.
Sinua ei kaivata täällä.
Sinua ei tarvita täällä. Minulla on homma hallussa.
Syöhän sämpyläsi.
Sitten palaat Washingtoniin ja kerrot, etten suostu työskentelemään kanssasi.
- Mamma teki sinulle makeaa teetä. - Ihanko totta?
Mistä hän sai sokeria?
Säästeli säännöstelymerkkejään kuin mikäkin kitupiikki.
Rakastan noita vuoria.
- En muuttaisi täältä mistään hinnasta. - Älä aloita.
Mihinköhän olisit päätynyt, jos et olisi mennyt kesätöihin sille asianajajalle?
Toivotko, että olisin palannut ja nainut Lymanin?
Tuskipa olisit. Olet turhan omapäinen.
Chester oli enemmän sinun tyyppiäsi.
Kuulin tänään Lymanista.
Mitä perhetilalle tapahtui?
Se on surullinen tarina, Genny.
Yritimme parhaamme mukaan tukea ihmisiä lama-aikaan.
Mutta Lymanin isä joi kurkustaan kaiken, minkä hänelle annoimme.
Liikemaailmassa pitää toisinaan tehdä kovia päätöksiä.
Tiedetään.
Mietitään vaikka sitä Bonesin-juttua. Ei hän ole ilkeä ihminen.
Hän koki kovia aikoinaan.
Pidin huolta, että häneltä ei viety sukutilaa.
Ja nyt asiakkaani yrittää ostaa sen.
Saimme silloin sovittua asiat. Ehkä sinäkin onnistut.
Oli miten oli.
Toivottavasti teidän ei tarvitse mennä raastupaan.
Se olisi parasta kaikille.
En tiedä, mitä poikasi kertoi, mutta en kaipaa apuasi.
- Pärjään hyvin yksin. - Laki voi olla konstikas.
- Kaikki ei käy kuin vuohen lypsäminen. - Ja sekö on helppoa?
Siinä on.
Pyyhi utareet.
Jos pelkäätte kustannuksia, ajattelin hoitaa asian pro bono.
Älä rupea hävyttömäksi!
Työskentelisin siis ilmaiseksi.
Minä en huoli armopaloja keneltäkään, poika.
Tehdäänkö sitten vaihtokauppaa? Voin ottaa palkkioni vuohenmaidossa.
Eivätkö neuvosi sen arvokkaampia ole?
Ehkä otan kananmuniakin.
No niin.
Sitten...
Voi hyvä isä sentään. Ei noin!
Ei se ole lehmä.
Se on vuohi. Yhdellä kädellä!
Eikä utareesta saa kiskoa.
Sitä nipistetään ja puristetaan.
Nipistetään ja puristetaan ylhäältä alas.
Niin sitä pitää.
- Alat päästä jyvälle. Hyvä. - Kiitos vain.
Antakaa nyt minun auttaa teitä.
Ei. Minä olen päätökseni tehnyt.
Ne haisunäädät toivovat vielä, että olisivat jääneet auton alle.
Päätös ei ole teidän.
Miten niin?
No...
Kun minä hoitelen askareita, menkää te sisään ja kysykää luilta,
mitä mieltä ne ovat siitä, että edustaisin teitä. Käykö?
Lypsä.
Oletteko kunnossa?
Nuo vanhat luut vain...
Niiden pyörittely on viime aikoina ollut turhan raskasta.
Kyllä tämä tästä.
Hyvä on.
No?
Mitä luut sanoivat?
Sinä olet asianajajani.
Mukava kuulla.
Voinko järjestää tapaamisen heidän asianajajansa kanssa?
Kyllä se käy.
Kanna maito sisään.
Kehveli sentään.
Huomenta, rouva.
LANDON RAYFIELD ASIANAJAJA
- Te. Luulin, että olette töissä muualla. - Saa nähdä, vaikka päätyisin tänne.
Landon Rayfield. Mukava tavata virallisesti.
Niin. Odottamaton yllätys.
Katsos likkaa.
Kappas, toinen yllätys. Mukava tavata taas, neiti Shaw.
Kuten myös, kultaseni.
Hän halusi välttämättä tulla mukaan.
- Katson vain tämän huijarin perään. - Olkaa kuin kotonanne.
Lattialankut ovat vähän kieroja.
- Laitan tulitikkuaskin... - Ei tarvitse.
Mitä virkkaatte?
Kunhan näpertelen, jotta pysyn poissa pahanteosta.
- Maistuuko limonadi? - Ei kiitos.
Mennäänkö asiaan?
Ilman muuta.
Oletan, että kutsuitte minut neuvottelemaan sopimuksesta.
En myy. Älä ota henkilökohtaisesti.
Haluan antaa asiakkaallenne mahdollisuuden kanteen perumiseen.
Anteeksi mitä?
Että perutte koko jutun, muru.
Miksi ihmeessä asiakkaani suostuisi moiseen?
- Välttääkseen vastakanteen. - Vastakanteen? Ette ole tosissanne.
- Mistä asiasta? - Ahdistelusta ja kunnianloukkauksesta.
Minun pitää varjella mainettani. Tällainen ei ole lainkaan hyväksi.
Uskoakseni on ennakkotapauskin vastaavasta kunnianloukkauksesta.
Owles vs. Pittsb...
Pittsburgh Times. Epäoleellista. Arvostan rohkeuttanne, mutta...
Niin minäkin. Siksi hän sai homman.
Aiotteko vakavissanne todistaa, että neiti Shaw on aito selvänäkijä?
Toivon, että asiakkaanne tajuaa perua kanteen, jotta voimme kaikki olla ystäviä.
Sitten voisimme lähteä kahdestaan kahville. Miltä kuulostaa?
Ymmärrätte kai, mitä pelissä on?
En. Ymmärtääkö asiakkaanne? Hänellä tuskin on pulaa rahasta.
Kipitä takaisin suuren pomosi luo.
Kerro, että ellei hän luovu leikistä, hän on vielä lanteita myöten lehmänlannassa
Neiti Shaw, minusta te teette valtavan virheen.
Jutelkaa asiakkaallenne. Antakaa hänen miettiä asiaa.
Mutta ellette muuta kantaanne, tapaamme kai käräjillä.
On siinä nätti tyttö.
Paina yksi sormi siihen. Toinen alemmalle kielelle. Noin.
Paina kovaa. Ihan kuin litistäisit ötökän. Nyt rämpäytät kieliä.
Hyvä.
Vaihda nyt ensimmäiseen sointuun ja harjoittele sointuvaihdosta.
Hei...
Oletko koskaan ennustanut lapsille?
Ei kukaan lapsi ole pyytänyt. Miten niin?
Haluaisin kuulla pari juttua tulevaisuudesta.
Millaisia juttuja?
No...
Meneekö isä vielä joskus naimisiin?
On asioita, joita ei ole hyvä tietää ennen aikojaan.
Miksi?
Niin vain on. Usko minua.
Nuijapään ei ole hyvä tietää, että siitä kasvaa sammakko,
ennen kuin se on valmis muutokseen.
Sormien iho parkkiintuu pian. Anna kun opetan vielä yhden soinnun.
Näillä kolmella soinnulla soittaa melkein mitä vain. Annahan tänne.
Onko kaikki hyvin?
Vähän huimaa vain.
Paras käydä makuulle.
Käyn hetkeksi pitkäkseni.
No niin.
Kiitos vain.
Ota sieltä maissileipää.
Kaipaan vain...
...pienet torkut.
Olette edustavan näköinen.
Ei tee pahaa välillä vähän puunata vanhaa nokipataa.
Kaikki ylös.
Tuomari Thaddeus Buckner johtaa Rockdalen piirikunnan käräjäoikeutta.
Voitte istua.
Huomenta kaikki.
Huomenta, herra tuomari.
Käsittelemme nyt asianomistajakannetta ja syytetyn vastakannetta.
- Oletteko valmiita? - Kyllä, herra tuomari.
Käydään sitten asiaan.
Käyttääkö neiti Carson avauspuheenvuoron?
Saisinko sanoa sanan tähän väliin, tuomari?
Ette saa, neiti Mary. Istukaa alas.
Asianajajanne puhuu, kun sen aika koittaa.
Minulla on sanottavaa. Ei siihen häntä tarvita.
Minun pitää puhua puolestanne.
Kantajan edustaja voi jatkaa.
Minä en ole mikään huijari!
Ellette käyttäydy ihmisiksi, joudun poistamaan teidät salista.
Ymmärrättekö?
Kyllä, herra tuomari.
Voitte jatkaa.
Arvoisa tuomari.
Hyvä valamiehistö.
Uskoaksemme todisteet osoittavat,
että neiti Mary Shaw on tietoisesti -
ja tarkoituksellisesti sekaantunut liikeneuvotteluihin -
useiden Danvillen maanomistajien ja asiakkaani Mountainsiden välillä.
Mountainside on yrittänyt laillisesti ja kunniallisesti -
hankkia maata Danvillesta laajentaakseen laillista liiketoimintaansa.
Lisäksi...
Neiti Shaw on asiaan sekaantuessaan hyödyntänyt mainettaan,
jonka hän on saanut esiintyessään vilpillisesti ennustajana.
Uskoakseni todisteet, jotka perustuvat hänen kanssaan asioineiden todistuksiin,
riittävät näyttämään väitteemme toteen ja ratkaisemaan jutun eduksemme.
Kiitos.
Herra Rayfield.
Hyvät herrat.
Kiitän palveluksestanne.
Minulla on vain muutama sana.
Neiti Shaw ei sekaantunut neuvotteluihin tarkoituksellisesti.
Ja mikä tärkeämpää, hän ei ole huijari. Piste.
Järjestys salissa.
Järjestys salissa, kiitos.
Voitte kutsua seuraavan todistajan.
Olitteko valmis myymään Mountainsidelle?
Ne tarjoavat paljon rahaa.
Sanoisitteko, että olitte taipuvaisia myymään?
Kyllä kai.
Teittekö päätöksenne, kun olitte tavannut neiti Shawin?
Minä...
Päätin pitää kiinni tilasta.
Kiitos, herra Wilkes.
Hetkinen, Milo. Onko herra Rayfieldillä kysyttävää?
Kyllä on, herra tuomari.
Huomenta, herra Wilkes.
Voitteko kertoa valamiehistölle, kutsuiko asiakkaani, neiti Mary,
joka nyt istuu tuolla virkkaamassa jotakin,
kutsuiko hän teidät luokseen tähän niin sanottuun tapaamiseen?
Ei.
Pyysin häntä povaamaan minulle. Toin hänelle nauriksia siitä hyvästä.
Aloite oli siis teidän eikä hänen.
Kyllä vain.
Vielä eräs asia, herra Wilkes.
Uskotteko, että neiti Shaw voi ennustaa tulevaisuutta luidensa avulla?
Kyllä hän minulle on ennustanut. Ja muillekin aiemmin.
Hän kertoi Jess Campbellille ötököistä...
Vastalause. Kuulopuhetta.
- Totta. - Minä päätän, mikä hyväksytään ja mikä ei.
Hyväksytään.
Kertokaa omakohtaisista kokemuksistanne.
No, kerran hän kehotti minua korjaamaan sadon ennen myrskyn nousemista.
Tuliko myrsky?
Kyllä vain.
Ehdin juuri ja juuri korjata sadon ennen sitä.
Kiitos, herra Wilkes.
Voit poistua.
Voitte kutsua seuraavan todistajanne.
Halusin, että mies myy. Olemme rutiköyhiä eikä meidän kannata pitää tilaa.
Olisimme saaneet rahaa, ja mies olisi voinut perustaa autokorjaamon kaupunkiin.
- Ben oli hyvä mekaanikko. - Keskustelitteko asiasta miehenne kanssa?
Kyllä, ja hän oli samaa mieltä kuin minä. Suunnittelimme jo muuttoa.
Mitä sitten tapahtui, rouva Jenkins?
Hän kävi tapaamassa Bonesia ja hylkäsi ajatuksen.
Kertoiko hän, mitä neiti Shaw sanoi?
Vastalause.
Että vaikeudet jatkuvat, jos emme pidä kiinni omastamme.
Hetkinen. Kun esitetään vastalause, olette hiljaa, kunnes teen päätökseni.
Onko selvä?
Vastalause hyväksytty.
Valamiehistö, unohtakaa äskeinen.
Voitte jatkaa.
Rouva Jenkins.
Voitteko kertoa, miksi miehenne ei ole tänään oikeudessa todistamassa?
Hän karkasi Mayella Lowellin kanssa.
Jätti minulle kaksi lasta ja kivisen pellon,
jonka hän yhä omistaa, missä ikinä lieneekään.
Etsin hänet vielä, ja kun löydän...
Teillä tuntuu olevan vaikeuksia jo nyt.
Varmasti on.
Ja se on tuon naisen syytä.
Olkaa hyvä.
Ette siis usko, että neiti Shaw osaa povata luista, rouva Jenkins.
En.
Miksi sitten pyysitte häntä povaamaan teille ennen toisen lapsenne syntymää?
No, minä...
Voin kaiken aikaa pahoin ja pelkäsin, että lapsi ei ole terve.
Ajattelin, että hän voisi kertoa tulevasta.
Vai niin. Siksikö, että neiti Shaw näkee tulevaisuuteen?
Rouva Jenkins?
Kaikki meni lopulta hyvin.
Niinkö luut kertoivat hänelle?
Kai hän arvasi oikein. Muuta en osaa sanoa.
Kiitos, rouva Jenkins.
Mitä te täällä teette?
Pelastan jutun. Tässä on kaikki tarvittava.
Meillä on vielä aikaa. Emme tarvitse moista.
Te päätätte.
Toistaiseksi.
Mutta jos on epäilyksen häiväkin, otatte huomenna kovat aseet käyttöön.
Haluan eukosta eroon lopullisesti.
Tuliko selväksi?
Sisään.
En halua häiritä.
Ei se mitään, en nuku vielä.
Voi sinua. Saitko taas kohtauksen?
En tiedä, mistä on kyse.
Kotoa lähdettyäni oli helpompaa, mutta viime aikoina kohtaukset ovat pahentuneet.
Kuvat ovat elävämpiä.
Hyvä on.
Käyhän pitkäksesi.
Tätä olenkin kaivannut.
Olen huolissani sinusta, kulta.
Jostain syystä oikeudenkäynti arveluttaa minua.
- Olen valmistautunut, mutta... - Onko sinun pakko?
Siinä on liikaa kiinni.
Pomo sanoi, että tätä juttua minulla ei ole varaa hävitä.
Naiset eivät yleensä saa tällaisia juttuja.
Minun pitää voittaa juttu heidän takiaan.
Ja itseni vuoksi.
No, minä uskon sinuun, kulta.
Mainitsin asiasta myös rukouspiirissäni.
Tämä on tarinani
Tämä on lauluni
Vapahtajaani ylistän
Koko elämäin
Tämä on tarinani
Tämä on lauluni
Vapahtajaani ylistän
Koko elämäin
Joku on aina erilainen
Mutta ei se ihmisiä suututa
He monta ovat ristiinnaulinneet Joilla lahja erityinen on
Vannotteko kertovanne koko totuuden -
mitään siihen lisäämättä ja ymmärtäen, miten väärästä valasta rangaistaan?
Totta maar.
En valehtelisi edes sisiliskolle.
Teistä puhumattakaan.
Neiti Mary,
valamiehistö kuuli eilen todistuksia ihmisiltä, joille olette povanneet.
Yhdet uskovat, toiset eivät. Mitä siitä pitäisi ajatella?
Kyllä kai minäkin tiedän, mistä langasta pitää vetää.
Niinpä niin, mutta jokin on totta ja jokin ei.
Voitteko selventää asiaa?
On vanha sanonta kukosta, joka omi kunnian auringon nousemisesta,
mutta minä en ota kunniaa mistään.
Tiedätte kuitenkin tulevia tapahtumia.
Jestas, kyllä. Tiedän enemmän salaisuuksia kuin kojootilla on kirppuja.
Mutta...
En hiisku niistä.
Ellei joku suoraan kysy.
Miksi niin?
Tuntuu vain typerältä toitottaa tietävänsä asioita,
vaikka jotain tietäisikin.
Ette siis kommentoi tulevaa, ellei joku nimenomaisesti kysy asiaa.
- Niin. - Mutta ihmiset tulevat luoksenne.
Heitä saapuu pitkienkin matkojen takaa, eikö niin?
He vain ilmestyvät ovelleni. En käännytä ketään pois.
Yritän vain auttaa heitä parhaani mukaan.
Tuntuuko siltä, että ihmiset arvostavat sanojanne?
Eivät aina.
En nimittäin osaa valehdella.
Jos luut kertovat, että tapahtuu jotain pahaa...
Mutta ihmisten pitää itse kysyä ensin.
Sanoisitteko, että teillä on erityislahja?
Totisesti.
Miksi juuri teillä?
En osaa sanoa.
Ehkä se kulkee suvussa.
Isoisäni äidin puolelta -
antoi minulle tämän vanhan luupussin -
ja opetti minut lukemaan luita, kun olin lapsi.
Se sujui minulta alusta alkaen.
Kaipa hän tiesi, että minulla on lahja.
Oletteko käyttänyt lahjaanne saadaksenne toiset toimimaan tahtonne mukaan?
En todellakaan.
Kerron vain, mitä luut sanovat.
Se, mitä he tiedolla tekevät, on heidän asiansa.
Ymmärrättekö, että jotkut eivät usko moiseen lahjaan?
Hällä väliä.
Eivät kaikki usko Herraankaan.
Tuskin se Häntä vaivaa.
Kiitos.
Todistaja on teidän.
Murskatkaa hänet.
Jos häviätte jutun, pidän huolen, ettei yksikään lakifirma palkkaa teitä.
Äitisi on varmaan kovin ylpeä sinusta.
Kiitos vain, neiti Shaw.
Ikävä kyllä minulla on muutamia kysymyksiä.
Anna palaa, muru.
- Mutta saanko ensin hörpyn vettä? - Tietenkin.
Kiitoksia.
Anna palaa, muru.
Hyvä on.
Neiti Shaw, väitätte, että näette tulevaisuuteen, eikö niin?
En väitä yhtään mitään. Luen sen, mitä luut kertovat.
Jos joku lukee kirjaa ääneen, eihän hän sillä ylpeile.
Palataan siihen. Kerroitte, ettette neuvo ihmisille, mitä heidän tulee tehdä.
Totta. Tämä väri muuten sopisi sinulle.
Eikö vain?
Toki. Voimmeko jatkaa?
Ai, juu, jatka vain.
Sanoitte, ettette anna neuvoja.
Silti moni todistaja on kertonut teidän sanoneen, ettette aio myydä maatanne.
Totta.
Eikö se tarkoita, että haluatte heidän seuraavan esimerkkiänne?
Miksi tarkoittaisi?
Jos kiipeän kastanjapuuhun, ei se tarkoita, että teidän pitää seurata.
Muotoilen asian toisin.
Moniko povausta pyytäneistä -
päätti teidät tavattuaan myydä maansa asiakkaalleni?
En pidä lukua.
Nolla. Ei yksikään.
Vastalause. Kollegani ryhtyi todistajaksi.
Eipä nyt noukita hiirenpapanoita puurosta.
Hylätty.
Moniko noista ihmisistä ennen teidän tapaamistamme -
oli jo alustavasti sopinut myyvänsä maansa asiakkaalleni?
Sano sinä.
Kahdeksan.
Eikö vaikuta, että povauksenne vaikutti heidän päätöksentekoonsa?
Ei kukaan siitä minulle puhunut.
Vai niin.
Saanko kysyä, veloitatteko palveluksistanne?
Luiden lukemisestako? En penniäkään.
No, välillä ihmiset tietenkin jättävät jotain jälkeensä.
Vähän rahaa tai leivonnaisia.
Vanhoja vaatteita.
Tai lankaa.
Sen sellaista.
Mutta en koskaan pyydä mitään.
Saatte silti usein jotain vastineeksi.
Niinhän minä sanoin. Ai niin, kerran muuan ukko jätti pussillisen matoja.
No, meikäläinen onki niillä pulskan taimenen.
Hyvä on.
Palataan tähän "lahjaan", joka teillä kuulemma on.
Sanoitte, että tiedätte asioita.
Minä kuuntelen.
Neiti Shaw...
Osa kysymyksistäni saattaa tuntua vaikeilta, mutta...
Tässä tilanteessa joudun silti kysymään.
Jatka vain.
Kuolivatko vanhempanne tulipalossa, kun olitte nuori nainen?
Kyllä.
Heidät haudattiin kukkulalle kaupungin pohjoispuolelle.
Eivätkö luut kertoneet tulipalosta, koska ette pelastanut heitä?
- Juttu ei toimi niin. - Miten sitten?
Ei kukaan osaa selittää.
Ette kuitenkaan kyennyt pelastamaan heitä.
Mitä...
Kysyn nyt vuoden 1914 tapahtumista.
Hyökkäsikö tuntematon mies kimppuunne huhtikuussa?
- Miksi sinä... - Eivätkö luut varoittaneet asiasta?
Älä puhu asioista, joista et tiedä mitään.
Vastalause.
Tämä on merkityksetöntä ja sopimatonta.
Kyse on uskottavuudesta.
Hän väittää olevansa selvänäkijä muttei tiedä mitään omasta tulevaisuudestaan.
Hylkään vastalauseen.
Varovasti nyt, neiti Carson.
Seriffi kertoi tutkijallemme, että kimppuunne käynyttä miestä ei löydetty.
En nähnyt... Hänellä oli huppu.
Pyysittekö luita kertomaan, kuka mies on?
Hänhän voisi iskeä uudestaan.
Herra tuomari, vastustan tällaista ahdistelua!
Ei.
Haluan kertoa.
Mies oli kai tarkkaillut minua metsästä jo jonkin aikaa.
Se tapahtui vähän sen jälkeen, kun tuo Olivia-neiti -
oli lähtenyt luettuani luut hänelle.
Olin sulkemassa porttia, kun mies kävi takaapäin kimppuuni.
Hän kävi kiinni ja painoi minut maahan.
Hänellä oli valtavat kourat.
Yritin kynsiä häneltä huppua päästä. Hänen silmänsä olivat veriset ja vihaiset.
Kun hän tarttui kiinni hupusta, jotten olisi saanut revittyä sitä pois,
sain sysättyä hänet pois kimpustani ja juoksin mökkiin.
Hän repi oven saranoiltaan.
En ehtinyt napata haulikkoa, ennen kuin hän heitti minut taas maahan.
Hän hakkasi minut verille.
Luulin, että hän tappaa minut,
mutta purin häntä ja löin tuolin säpäleiksi hänen päähänsä.
Sitten pakenin metsään.
Hän juoksi polkua perässäni, kunnes kompastuin ja kaaduin.
Sitten hän iski minulta tajun kankaalle.
Kun virkosin, hän oli kadonnut.
Hän jätti hupun jälkeensä kuin kirouksen.
Poltin sen kirotun kapistuksen.
Tuntui kuin olisin lähettänyt sen takaisin helvettiin.
Vuoden 1915 tammikuussa...
Vuoden 1915 tammikuussa kerrottiin, että lapsi...
- ...syntyi tuloksena... - Riittää!
- Herra tuomari! - Olen samaa mieltä.
Tämä ei mitenkään liity käsiteltävään asiaan.
Vedetäänpä kaikki henkeä ja järkiinnytään.
Pidetään tauko ja jatketaan tunnin kuluttua.
Syntyi... syntyi lapsi.
Hän on kai epätoivoinen, kun sortuu noin ala-arvoisiin keinoihin.
Pitää selvittää, miksi jutun voittaminen on heille niin tärkeää.
Taidan tietää, miten saamme sen selville.
Mutta tarvitsen siihen apuanne.
Rockdalen piirikunnan käräjät jatkuvat.
Herra tuomari.
Kunnioittaen pyydämme, että neiti Mary saa esittää, miten luita luetaan.
Anteeksi?
Haluan oikeuden näkevän, mistä asiassa on kyse.
No, kyllä minäkin voisin moista ällistellä.
Neiti Mary.
Neiti Mary...
Esitän teille suoran kysymyksen.
Miksi Mountainside-yhtiölle on niin tärkeää -
hankkia Danvillen itäpuoliset maa-alueet?
Ettekö esitä vastalausetta?
En.
Ei!
Ette te tukkeja himoitse!
Haluatte hiilen!
Haluatte kaivaa hiilen mailtamme!
Onko tuo totta?
- Ette tiedä, mistä puhutte. - Enkö?
Teillä on suunnitelma jonkun kaivosyhtiön kanssa.
Se haluaa järsiä vuoremme maan tasalle!
Ette mitenkään voi tietää suunnitelmasta!
Ei.
Ei riitä, että he petkuttavat teiltä maanne.
Kyse ei ole edes kaivoksesta.
He aikovat vain jyrsiä hiilen vuoresta latvasta tyveen!
Jäljelle ei jää kuin arpi maassa!
Eivät he voi tehdä niin!
Järjestys salissa!
Hän ei selvästikään ole huijari.
Mitä te teette?
Minä lopetan nyt.
Ette voi lähteä noin vain!
- Takaisin! - Järjestys salissa!
Sinun olisi pitänyt kertoa tästä.
- Tee jotain. - Anna olla. Henry, anna olla!
Pitää tietää, milloin luovuttaa.
Järjestys salissa.
Miten asianajaja haluaa edetä?
Perumme kanteen.
Sopii minulle. Juttu on hylätty!
Neiti Mary!
- Antakaa tilaa. Onko täällä lääkäriä? - Ei, ei.
Ei lääkäreitä.
Ei, ei. Kunhan viet minut kotiin.
Suokaa anteeksi.
Kiitos!
Kiitoksia, rouva!
Kiitos, Bones! Kiitos!
Kiitos.
Genny.
Muistatko?
Välillä elämässä pitää tehdä kovia päätöksiä
Niin.
Kerrohan sitten. Miksi minulla on niin vahva side tuohon naiseen?
Miksi näen hänen muistojaan?
Migreeninäkyni ovat tarinasta, jonka hän juuri kertoi!
Et tiedä kaikkea, kulta. Ehkä sinun on aika kuulla.
Kerro.
Ei täällä.
Olen hänen tyttärensä, eikö niin?
Synnyin raiskauksesta. Te...
Te adoptoitte minut, eikö niin?
Rakastamme sinua yli kaiken, mutta lupasimme neiti Marylle,
ettemme kerro kellekään, emme edes sinulle.
Vannoimme käsi raamatulla.
- Tämä on iso... - Miten saatoitte?
Hän oli niin eksyksissä syntymäsi jälkeen.
Hän oli epävakaa ja arvaamaton.
Viranomaiset aikoivat ottaa sinut huostaan.
Mary tiesi, etten voi saada lasta.
Sovimme, että liityt perheeseemme. Kyllä, kulta, me adoptoimme sinut.
Ja annoitte minun lähteä tuohon oikeudenkäyntiin!
Olemme siitä kovin pahoillamme.
Lupasimme neiti Marylle,
ettemme kertoisi sinulle totuutta. Hän pelkäsi niin kovasti,
että se olisi liian raskasta sinulle.
- Nyt kun tiedät, mene hänen luokseen. - Älä kerro, mitä minun pitää tehdä!
Kunhan vain...
Jättäkää minut hetkeksi yksin.
Tule.
Haluan kiittää vielä.
Älä ole noin huolestuneen näköinen.
Kaikki järjestyy kyllä.
Menkäähän te nyt.
Tytöllä ja minulla on puhuttavaa.
Hän on hyvä poika.
Sinäkin olet hyvä, neiti Mary.
Menehän nyt.
Tule lähemmäs, jotta näen sinut.
Paraneeko hän, isä?
Varmasti paranee, poika.
Hänellä on ollut rankka päivä.
- Haluan sanoa... - Ei.
Älä sano mitään.
Istu alas.
Hyvänen aika!
En ole koskettanut sinua vauva-aikojen jälkeen.
Pelkäsin, että tajuaisit.
Nyt taidat tietää.
Ajattelin aina,
että elämäni olisi ollut toisenlaista, jos...
Mutta silloin minulla ei olisi sinua.
Sinulla on lahja.
Arkussa on leikekirja.
Hae se minulle.
LEIKEKIRJA
En halua, että tämä muuttaa tunteitasi Carsoneita kohtaan.
VUODEN OPISKELIJA
He rakastavat sinua.
He ovat olleet niin hyviä minulle. Istu alas.
He kertoivat aina, mitä sinulle kuuluu.
He lähettivät minulle kaikki nämä.
Tässä.
Koulutanssiaisten kuningatar.
Voi tuota mekkoa! Ja hiuksiani.
Kaunis, ihana tyttöni on varttumassa -
naiseksi, josta äiti on ylpeä.
Niin kovin ylpeä.
Sain Mary-nimen, koska äiti luki ahkerasti raamattua.
Minä halusin nimetä sinut hänen mukaansa.
Genevieve.
Se on kaunis nimi.
Tein sinulle räsynuken suojelusenkeliksi.
Abbynko?
Teitkö sinä minun Abbyni?
Se on yhä tallessa.
Et tiedä, miten tärkeä se on ollut minulle.
Voitko koskaan antaa anteeksi, että annoin sinut pois?
Antaa anteeksi?
Miten sinä voit antaa anteeksi minulle? Olin tänään...
Ei, ei. Olehan vaiti.
Rukoilin, että saisin nähdä sinut taas.
Luoja vastasi rukoukseeni.
Minä...
Oletko kunnossa?
Juu, minä...
Olen.
Olen vain...
Olen aika piipussa. Ei sen vakavampaa.
En ole lähdössä mihinkään.
En ainakaan ennen kuin olen saanut virkattua sinulle tuon huivin.
Kiitos.
Et saa kiirehtiä paranemisesi kanssa. Miten...
Miten voisin auttaa?
Ensi viikolla on kauppias Wendellin syntymäpäivä.
Haluan, että hän saa kaksi dollaria, jotka olen säästänyt.
Hän on ollut niin hyvä minulle.
Ai niin.
Darby Jenkins. Pidä tyttöä silmällä.
Hän on raskaana, vaikka ei vielä tiedä.
Lupaan sen.
Voisit myös tutustua tuohon asianajajaan, joka odottelee kuistilla.
Hänellä on hyvä sydän.
Hänen poikansa kaipaa äitiä.
En sano yhtään enempää.
On vielä eräs asia, josta minun pitää kertoa.
Nämä luut...
Ne ovat vain silmänlumetta.
Lahja on sisälläsi.
Tiedän, että niin on.
Kun opit käyttämään sitä kunnolla,
kipusi katoaa.
Kaikki näkemäsi soljuu vaivattomasti ja kirkkaasti kuin vesi purossa.
Voitko näyttää?
On asioita, joita ei voi peruuttaa.
On myös asioita, joita ei voi ennustaa.
Voin silti auttaa, miten vain osaan.
Hyvä.
Koska me ulkopuoliset... Meidän pitää vetää yhtä köyttä.
Olet aina sydämessäni.
Olemme samaa verta.
Rukoiletko kanssani?
Hyvä Jumala,
kiitos vielä kerran,
että toit tyttäreni takaisin.
Siunaa häntä,
kuten olet siunannut minua.
Auta häntä tarpeensa mukaan,
jotta hän löytäisi ilon, jonka tämä maailma voi tarjota.
Aamen.
Olet aarteeni, Genevieve.
- En voi pyytää sinua jäämään. - Shh.
Sinun pitää levätä.
Nämä vanhat luut Tarinasi kertovat
Nämä vanhat luut Valehtele eivät
Nämä vanhat luut Varmasti kertovat
Mitä silmin nähdä et voi
Näitä vanhoja luita Ravistan ja helistän
Näitä vanhoja luita Nakkelen ja kieritän
Ja kun niiden asentoa tutkin Tiedän mitä tulevaisuus tuo
Tekstitys: Ilkka Salmenpohja